ILM ลุ้นกำไรไตรมาส 4/64 โตแรง 169% ทั้งปีแตะ 453 ลบ. แถมปี 65 เด่นต่อเนื่อง
ILM ลุ้นกำไรไตรมาส 4/64 โตแรง 169% ทั้งปีแตะ 453 ลบ. แถมปี 65 เด่นต่อเนื่องแนะซื้อเป้า 22 บาท
ILM ลุ้นกำไรไตรมาส 4/64 โตแรง 169% ทั้งปีแตะ 453 ลบ. แถมปี 65 เด่นต่อเนื่องแนะซื้อเป้า 22 บาท
18 ม.ค. 2565

บล.โนมูระ พัฒนสิน ระบุในบทวิเคราะห์วันนี้ (17 ม.ค.2565) แนะซื้อ บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM ราคาเป้าหมาย 22.00 บาท คาดกำไร ไตรมาส 4/264 ที่ 150 ล้านบาท (โต 5% เทียบช่วงเดียวกันของปีก่อน, โต 169% เทียบไตรมาสก่อนหน้า) เป็น new high ในรอบ 2 ปี จาก 1) การคลาย Lockdown (SSSG +11.5% และรายได้ค่าเช่า +3%เทียบช่วงเดียวกันของปีก่อน, +35%เทียบไตรมาสก่อนหน้า) 2) ยอดขายออนไลน์ที่โตสูงต่อเนื่อง +95%เทียบช่วงเดียวกันของปีก่อน
โดยรวมคาดกำไรปี 2564 ที่ 453 ล้านบาท (+7%เทียบช่วงเดียวกันของปีก่อน) และปี 2565 โตเด่น 33% เทียบช่วงเดียวกันของปีก่อนที่ 601 ล้านบาท โดยได้พันธมิตรอย่าง COM7 มาร่วมบริหารพื้นที่ขายเครื่องใช้ไฟฟ้าและ IT
ด้าน Valuation: ราคาหุ้นซื้อขายบน PER 22F ที่ 16 เท่า เทียบกับค่าเฉลี่ยกลุ่มฯที่ 27 เท่า และมี dividend yield 3-4% ต่อปี โดยโมเมนตัมกำไรไตรมาส 4/2564-ไตรมาส 1/2565 ดีต่อเนื่อง ได้ประโยชน์จากโครงการช้อปดีมีคืน  และทิศทางการเติบโตระยะยาวแข็งแกร่งจากพันธมิตรที่แข็งแกร่งอย่าง COM7 มาช่วยบริหารสินค้าหมวดเครื่องใช้ไฟฟ้าและ IT